b'\n_START_ARTICLE_\nLaihaj\xc3\xa4rvi (Tienhaara)\n_START_SECTION_\nMaantietoa\n_START_PARAGRAPH_\nJ\xc3\xa4rvi on 3,0 kilometri\xc3\xa4 pitk\xc3\xa4 ja 2,4 kilometri\xc3\xa4 leve\xc3\xa4. Sen pinta-ala on noin 3 neli\xc3\xb6kilometri\xc3\xa4 suuri. Se sijaitsee Ven\xc3\xa4j\xc3\xa4ll\xc3\xa4 Suomen rajan rajavy\xc3\xb6hykkeen l\xc3\xa4hell\xc3\xa4. J\xc3\xa4rven luoteisp\xc3\xa4\xc3\xa4n et\xc3\xa4isyys valtionrajasta on puoli kilometri\xc3\xa4. J\xc3\xa4rvi on rantaviivan suhteen selke\xc3\xa4piirteinen j\xc3\xa4rvi, jossa saaret rikkovat j\xc3\xa4rvensel\xc3\xa4n yhten\xc3\xa4isyyden. J\xc3\xa4rvess\xc3\xa4 on viisi lahtea, jotka muodostavat omat suojaisat elinymp\xc3\xa4rist\xc3\xb6ns\xc3\xa4 niemien ja saarten suojassa. Saaria on seitsem\xc3\xa4n, joista suurin on 700 metri\xc3\xa4 pitk\xc3\xa4 ja 250 metri\xc3\xa4 pitk\xc3\xa4. Muut saaret ovat huomattavasti t\xc3\xa4t\xc3\xa4 pienempi\xc3\xa4._NEWLINE_J\xc3\xa4rven rannat ovat mets\xc3\xa4maata, mutta lahden pohjukoissa on suorantaa. Rannat vaikuttavat autioilta, mutta j\xc3\xa4rven it\xc3\xa4puolella sijaitsee Kolholan kulmakunta (ven. \xd0\x9a\xd1\x80\xd0\xb0\xd1\x81\xd0\xbd\xd0\xb0\xd1\x8f \xd0\x93\xd0\xbe\xd1\x80\xd0\xba\xd0\xb0, Krasnaja Gorka). Osa j\xc3\xa4rven ymp\xc3\xa4rist\xc3\xb6n teist\xc3\xa4 ovat rajan suuntaisia ja osa on n\xc3\xa4it\xc3\xa4 kohtisuorassa. Vaalimaan rajanylityspaikan maantie kiert\xc3\xa4\xc3\xa4 j\xc3\xa4rven ja Laihalammen etel\xc3\xa4puolelta jatkaen kohti it\xc3\xa4\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLaihalammen ja Laihaj\xc3\xa4rven v\xc3\xa4lisell\xc3\xa4 alueella on runsaasti ojia, jotka on johdettu j\xc3\xa4rveen. J\xc3\xa4rven laskuoja on Suomen puolella nimelt\xc3\xa4\xc3\xa4n Kanaoja. Se l\xc3\xa4htee l\xc3\xa4nteen ty\xc3\xb6ntyv\xc3\xa4n kapean lahden pohjukasta ja virtaa hitaasti ja meanderoiden kohti Suomen rajaa. Heti rajan ylitetty\xc3\xa4\xc3\xa4n oja yhtyy Urpalanjokeen Laisniemen kulmakunnan l\xc3\xa4hell\xc3\xa4. Urpalanjoki k\xc3\xa4\xc3\xa4ntyy saman tien kohti Ven\xc3\xa4j\xc3\xa4n rajaa ja ylitt\xc3\xa4\xc3\xa4 sen alle kilometrin p\xc3\xa4\xc3\xa4ss\xc3\xa4 Kanaojan yhtym\xc3\xa4kohdasta. Urpalanjoki laskee It\xc3\xa4meren Suomenlahteen.'